Document ID: /roh_data/filtered/fineweb-2-filterrobots_roh.jsonl.gz/27885

L'UE e la regenza tirca èn sa cunvegnidas en la dumonda da la crisa da fugitivs, quai ha ditg il president dal cussegl da l'UE, Donald Tusk.
Ils schefs da stadi e regenza da l'UE han approvà da principi il resultat da las contractivas che Tusk ha fatg cun il primminister tirc Ahmet Davutoglu.
Il pachet da mesiras duai franar l'unda da fugitivs. Tranter auter prevesa la cunvegna che la Tirchia piglia enavos ils fugitivs ch'èn arrivads en la Grezia. Persuenter fa la Tirchia concessiuns tranter auter tar la liberalisaziun da Visa.
RR novitads 16:00